(NPK-NTB): Oversikta Helsedirektoratet har laga som viser kor lenge norske kreftpasientar ventar på behandling, er misvisande, meiner fleire sjukehus.Ifølgje Bergens Tidende viser det seg at helseføretaka kan ha rapportert inn forskjellige tal.Oversikta viser blant anna at to pasientar blei opererte for lungekreft ved Førde sentralsjukehus i fjor, men Helse Førde opererer ikkje pasientar for lungekreft.– Det gjer at vi har openberre mistankar om at det er store feil og forskjellar ute og går, seier administrerande direktør i Helse Bergen, Stener Kvinnsland.Helse Bergen har vore i kontakt med andre helseføretak og fått vite at dei har meldt inn tala på ein annen måte.Assisterande helsedirektør Hans Petter Aarseth innrømmer at Helsedirektoratets oversikt ikkje gir eit heilt riktig bilete.– Vi er klar over at materialet har ein del svake punkt som enkelte kan reagere på.